3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

1.1 บริการตรวจรักษาโรคทั้งผู้ป่วยนอกและผู้ป่วยใน โดยแยกเป็นแผนก

- แผนกอายุรกรรม ประกอบด้วย การตรวจรักษาด้านต่างๆ ดังนี้

- อายุรกรรมทั่วไป - โรคทางระบบประสาท

- โรคหัวใจและหลอดเลือด - โรคเลือด

- โรคระบบทางเดินหายใจ, ปอด - โรคระบบทางเดินอาหาร

- โรคต่อมไร้ท่อ (เบาหวาน, ไทรอยด์) - โรคไต

- แผนกศัลยกรรม ประกอบด้วย การตรวจรักษาด้านต่างๆ ดังนี้

- ศัลยกรรมทั่วไป - ศัลยกรรมระบบประสาท

- ศัลยกรรมทรวงอก - ศัลยกรรมหลอดเลือด

- ศัลยกรรมระบบทางเดินปัสสาวะ - ศัลยกรรมกระดูกและข้อ

- ศัลยกรรมตกแต่ง - ศัลยกรรมเด็ก

- แผนกสูติ – นรีเวช ประกอบด้วย การตรวจรักษาด้านต่างๆ ดังนี้

- สูติกรรม - นรีเวช

- สตรีวัยทอง - โรคมะเร็งเฉพาะสตรี

- แผนกกุมารเวช ประกอบด้วย การตรวจรักษาด้านต่างๆ ดังนี้

- กุมารเวชทั่วไป - จิตเวชเด็ก

- พัฒนาการในเด็ก - โรคภูมิแพ้ – หอบหืด

- แผนกหู – คอ – จมูก ประกอบด้วย การตรวจรักษาด้านต่างๆ ดังนี้

- หู – คอ – จมูก ทั่วไป - การได้ยิน

- โรคภูมิแพ้ - โรควิงเวียนศรีษะ

- แผนกจักษุ ประกอบด้วย การตรวจรักษาด้านต่างๆ ดังนี้

- โรคตาทั่วไป - โรคตาในผู้สูงอายุ

- แผนกกายภายบำบัด ประกอบด้วย การตรวจรักษาด้านเวชศาสตร์ฟื้นฟู

- แผนกผิวหนัง

- แผนกทันตกรรม

1.2 บริการห้องพักสำหรับผู้ป่วยใน ซึ่งต้องอยู่ในความดูแลของแพทย์อย่างใกล้ชิด
โดยบริษัทฯได้มีการจัดห้องพักบริการผู้ป่วยไว้รักษาตัวในโรงพยาบาลหลายประเภท ดังนี้

 - ห้องรวม - ห้องเดี่ยว – แอร์พิเศษ

- ห้องคู่ – แอร์ - ห้อง วี.ไอ.พี. – แอร์

- ห้องเดี่ยว – แอร์ - ห้อง ไอ.ซี.ยู – เดี่ยว

- ห้องเดี่ยว – แอร์ (วิวทะเล) - ห้อง ไอ.ซี.ยู – รวม

- ห้องเด็กแรกเกิด - ห้องเด็กทารกป่วย (ไม่แยก) - ห้องเด็กทารกป่วยเนอสเซอรี่ (แยกห้อง)

1.3 บริการตรวจสุขภาพ

  บริการตรวจสุขภาพพนักงานของบริษัทประจำปีรวมทั้งพนักงานใหม่ ตรวจสุขภาพในและนอก
  สถานที่

1.4 บริการตรวจเอ็กซ์เรย์

- เอ็กซ์เรย์ทั่วไป - ตรวจด้วยเครื่องอัลตร้าซาวด์ - ตรวจด้วยเครื่องคอมพิวเตอร์
(CT.SCAN) - ตรวจด้วยเครื่อง Mammogram

1.5 บริการตรวจโลหิต ภูมิคุ้มกัน และสิ่งที่ขับออกมา ตลอดจนการเพาะเชื้อและพิสูจน์ทราบผลทาง
พยาธิวิทยา

1.6 บริการไตเทียม

1.7 บริการรถพยาบาล รับ-ส่งผู้ป่วย

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

บริษัทฯ มุ่งเน้นคุณภาพการให้บริการรักษาพยาบาลแก่ผู้ป่วยเป็นสำคัญ
โดยจะมุ่งเน้นด้านความรวดเร็วและความสะดวกสบายในการให้บริการ
และการดูแลเอาใจใส่ผู้มาใช้บริการอย่างใกล้ชิด
ตลอดจนการรักษาคุณภาพบริการให้สม่ำเสมอด้วยการนำระบบคุณภาพ ISO 9002
มาใช้เพื่อให้บริการเป็นมาตรฐานที่น่าเชื่อถือ และในขณะนี้บริษัทฯ
อยู่ระหว่างการเตรียมความพร้อมเพื่อขอการรับรองคุณภาพโรงพยาบาล (Hospital
Accreditation : HA) จากสถาบันพัฒนาและรับรองคุณภาพโรงพยาบาล (พรพ.)
สังกัดกระทรวงสาธารณสุข

นอกจากนี้
บริษัทฯมีการวัดผลความพึงพอใจและความต้องการของผู้มาใช้บริการโดยจะมีแบบสอบถามให้ผู้มาใช้บริการกรอกข้อมูล
และบริษัทฯ จะนำข้อมูลดังกล่าวมาแก้ไขปรับปรุงบริการให้ดีขึ้น
เพื่อตอบสนองความต้องการของผู้มาใช้บริการได้อย่างทั่วถึง,
พัฒนาและปรับปรุงเทคโนโลยีด้านการแพทย์ และการรักษาพยาบาลให้ทันสมัย
ทั้งในด้านการจัดฝึกอบรมสัมมนาเชิงวิชาการในด้านต่างๆ ให้แก่แพทย์ และบุคลากรในองค์กร,
การสร้างสาธารณประโยชน์ต่อสังคม เช่น
การจัดบรรยายให้ความรู้ทางด้านสุขภาพแก่ประชาชนทั่วไป เป็นต้น

นโยบายการกำหนดราคา

บริษัทฯจะกำหนดค่ารักษาพยาบาลในอัตราที่ยุติธรรมและในระดับที่สามารถแข่งขันได้
โดยคำนึงถึงปัจจัยแวดล้อมต่างๆ เช่น สภาวะเศรษฐกิจ, การแข่งขัน และต้นทุนการให้บริการ
เป็นต้น

 นโยบายการกำหนดราคาสามารถแบ่งได้เป็น 2 ประเภทหลัก ดังนี้

1. ระดับราคาปกติ

2. ระดับราคาแบบเหมาจ่าย เช่น โปรแกรมการตรวจสุขภาพประจำปี,
โปรแกรมการคลอดบุตรแบบเหมาจ่าย เป็นต้น

ลักษณะลูกค้า

1. ลูกค้าทั่วไปที่อยู่ภายในจังหวัดชลบุรี และจังหวัดใกล้เคียง

2. ลูกค้าที่ใช้สิทธิ์ประกันสังคม

3. ลูกค้าที่ใช้สิทธิประโยชน์จากการประกันชีวิตและประกันสุขภาพ

4. ลูกค้าที่เป็นพนักงานซึ่งทางบริษัททำสัญญากับโรงพยาบาล
โดยการให้ส่วนลดและเงื่อนไขการชำระหนี้

5.  ลูกค้าชาวต่างประเทศ

สำหรับกลุ่มลูกค้าเป้าหมาย จะเน้นลูกค้าที่มีฐานะปานกลางขึ้นไป
ที่อยู่ในจังหวัดชลบุรีและจังหวัดใกล้เคียง

การจำหน่ายและช่องทางการจำหน่าย

นอกจากการให้บริการรักษาพยาบาลผู้ป่วย ซึ่งมีทั้งผู้ป่วยนอกและผู้ป่วยในภายในโรงพยาบาลแล้ว
ยังมีการออกหน่วยเคลื่อนที่ตรวจสุขภาพแก่พนักงานตามบริษัทหรือโรงงานต่างๆ
และมีเครือข่ายคลินิกหลายๆแห่ง ภายในจังหวัดชลบุรีหรือจังหวัดใกล้เคียง
ได้ให้ความร่วมมือเพื่อเป็นคลินิคเครือข่ายประกันสังคมของโรงพยาบาลเอกชล
ให้บริการผู้ป่วยที่ใช้สิทธิ์ประกันสังคม ที่เลือกรับการรักษากับโรงพยาบาลเอกชล

ในปี 2544 ทางบริษัทฯ เปิดคลินิกในนาม “ อมตะเอกชลคลินิก” ในนิคมอุตสาหกรรม
เพื่อเปิดบริการขยายการรักษาพยาบาลไปสู่พื้นที่นอกปริมณฑล
ตลอดจนอำนวยความสะดวกให้กับบริษัทคู่สัญญาซึ่งอาจอยู่รอบนอก
ไม่สะดวกที่จะเดินทางเข้ามาในเมือง สำหรับในการลงทุนคลินิกขนาดเล็กนี้
เป็นการเช่าพื้นที่เพื่อเปิดบริการสถานพยาบาล
โดยมีกำหนดระยะเวลาการเช่าก็เสมือนเป็นกลยุทธ์การตลาดอีกอย่างหนึ่ง
ด้วยต้นทุนที่ต่ำกว่าการเปิดโรงพยาบาล
แต่สามารถให้การรักษาพยาบาลเบื้องต้นให้กับประชากรได้อีกกลุ่มหนึ่ง

(ข) สภาพการแข่งขันภายในอุตสาหกรรม

  ----------------------------------------- --------- --------- ---- --------- --------- --------- --
  อัตราส่วนระหว่างประชากรต่อจำนวนเตียงผู้ป่วยทั่วไป                                                          
  กรุงเทพมหานครและจังหวัดอื่น พ.ศ. 2539 - 2543                                                          

  เตียง/อัตราส่วน                              ปี 2539    ปี 2540         ปี 2541    ปี 2542    ปี 2543    

  1. เตียงทั้งประเทศ (Total beds)              128,919   132,405        134,104   135,303   136,201   

  กรุงเทพมหานคร (Bangkok Metropolis)         27,408    27,327         28,319    28,454    28,094    

  จังหวัดอื่น (Other Provinces)                 101,511   105,078        105,785   106,849   108,107   

  2. ประชากรต่อ 1 เตียง                                                                              

  Number of population per bed                                                                     

  ทั้งประเทศ (Whole Country)                  464       457            456       455       454       

  กรุงเทพมหานคร (Bangkok Metropolis)         204       205            199       199       202       

  จังหวัดอื่น (Other Provinces)                 534       522            525       523       519       

  ที่มา : รายงานทรัพยากรสาธารณสุข (ข้อมูลสำรวจ)                                                          

  Source : The report of Health Resource                                                           
  and Survey data                                                                                  
  ----------------------------------------- --------- --------- ---- --------- --------- --------- --

จากข้อมูลในตารางข้างต้น จะเห็นว่า จำนวนเตียงทั่วประเทศมีแนวโน้มเพิ่มขึ้นเรื่อยๆ
ทำให้ภาวะการแข่งขันของธุรกิจโรงพยาบาลทั่วประเทศเพิ่มขึ้น
โดยเฉพาะในต่างจังหวัดซึ่งมีจำนวนเตียงเพิ่มขึ้นมากกว่าภายในกรุงเทพมหานคร

ดังนั้น โรงพยาบาลในต่างจังหวัดโดยเฉพาะโรงพยาบาลเอกชน
ต้องปรับปรุงประสิทธิภาพการดำเนินงาน เพื่อลดต้นทุนการดำเนินงาน
พร้อมทั้งการเพิ่มคุณภาพบริการ, การปรับกลยุทธทางการตลาดเพื่อรักษาฐานลูกค้าเดิม
และขยายฐานลูกค้าใหม่ให้มากขึ้น

สถานะภาพและศักยภาพในการแข่งขันของบริษัทฯ

จำนวนสถานพยาบาลแผนปัจจุบันที่มีเตียงรับผู้ป่วยไว้ค้างคืน ให้บริการทั่วไป จำแนกตามสังกัด
และจังหวัด พ.ศ.2543

  ----------- ----- -------- ---------- ------- ----- ----------------- ------- ---------- ------ ---------- ------- ------------------------ ----------- ------- ---------- ------ -------- ------- ------- -------
              รวม            กระทรวง                  กระทรวงสาธารณสุข                                                นอกสังกัดกระทรวงสาธารณสุข                                                                  
                             ^(1/)                    ^(2/)                                                                                                                                                  

  จังหวัด                      สาธารณสุข                 ร.พ.ศูนย์                   ร.พ.ทั่วไป          ร.พ.ชุมชน                                    กระทรวงอื่น           รัฐวิสาหกิจ          เทศบาล           เอกชน   

              แห่ง   เตียง     แห่ง        เตียง    แห่ง                     เตียง    แห่ง        เตียง   แห่ง        เตียง                             แห่ง         เตียง    แห่ง        เตียง   แห่ง      เตียง    แห่ง     เตียง

  กรุงเทพฯ     118   20,326   12         4,672   -                       -       -          -      -          -                                17          5,809   15         405    4        1,204   70      8,236

  ชลบุรี        40    3,739    6          230     1                       782     -          -      10         660                              13          752     1          500    -        -       9       815

  ระยอง       18    1,242    1          -       1                       517     -          -      6          431                              2           -       -          -      1        -       7       294

  ฉะเชิงเทรา   15    1,094    -          -       -                       -       1          469    9          400                              2           -       -          -      -        -       3       225

  รวม         191   26,401   19         4,902   2                       1,299   1          469    25         1,491                            34          6,561   16         905    5        1,204   89      9,570
  ----------- ----- -------- ---------- ------- ----- ----------------- ------- ---------- ------ ---------- ------- ------------------------ ----------- ------- ---------- ------ -------- ------- ------- -------

1/ สังกัดกรมการแพทย์ กรมอนามัย กรมควบคุมโรคติดต่อ และกรมสุขภาพจิต

2/ สำนักงานปลัดกระทรวงสาธารณสุข

ที่มา : สำนักงานปลัดกระทรวงสาธารณสุข กระทรวงสาธารณสุข

จำนวนคู่แข่ง ซึ่งแบ่งตามกลุ่มลูกค้าที่มาใช้บริการ มีดังนี้

1. โรงพยาบาลเอกชน ในเขตจังหวัดชลบุรี จำนวน 9 แห่ง

1.1 เขตอำเภอเมืองชลบุรี จำนวน 3 แห่ง

1.2 เขตเมืองพัทยา จำนวน 3 แห่ง

1.3 เขตอำเภอศรีราชา, แหลมฉบัง จำนวน 3 แห่ง

2. โรงพยาบาลเอกชน ในเขตจังหวัดฉะเชิงเทรา จำนวน 3 แห่ง

3. โรงพยาบาลเอกชน ในเขตจังหวัดระยอง จำนวน 7 แห่ง

4. โรงพยาบาลรัฐบาล ในเขตอำเภอเมืองชลบุรี จำนวน 1 แห่ง

5. โรงพยาบาลรัฐบาล ในเขตอำเภอศรีราชา จำนวน 1 แห่ง

6. โรงพยาบาลรัฐบาล ในเขตอำเภอพนัสนิคม จำนวน 1 แห่ง

7. คลินิก ในเขตอำเภอเมืองชลบุรี จำนวน 120 แห่ง

 ข้อได้เปรียบทางการแข่งขัน

1. สถานที่ตั้งของโรงพยาบาลตั้งอยู่ใกล้ชุมชนที่เจริญ, สถานที่ราชการ เช่น
ศาลาว่าการจังหวัดชลบุรี, ที่ว่าการอำเภอ, พาณิชย์จังหวัด, เรือนจำกลางจังหวัด เป็นต้น,
โรงเรียน, ห้างสรรพสินค้า และโรงงานอุตสาหกรรม
ทำให้มีความสะดวกในการเดินทางมาใช้บริการ

2. ผู้บริหารของบริษัทฯเป็นผู้ที่มีประสบการณ์และมีความเชี่ยวชาญธุรกิจโรงพยาบาลมากว่า 20 ปี

3. บริษัทฯ มีความพร้อมด้านการแพทย์
โดยมีแพทย์ผู้เชี่ยวชาญทุกสาขาในการให้บริการผู้ป่วยได้อย่างทั่วถึง

4. บริษัทฯมีความพร้อมด้านอุปกรณ์และเครื่องมือทางการแพทย์ที่ทันสมัยและมีประสิทธิภาพ

5. บริษัทฯ มีการให้บริการรักษาพยาบาลที่มีคุณภาพเป็นที่ยอมรับและได้มาตรฐาน
จนได้ใบรับรองมาตรฐานการบริการ ISO 9002 จาก Burean Veritas Quality
International (BVQI) ซึ่งเป็นสถาบันรับรองคุณภาพมาตรฐานสากล ที่ได้รับการยอมรับทั่วโลก

6. อัตราค่ารักษาพยาบาลอยู่ในระดับยุติธรรม และจากการดำเนินกิจการโรงพยาบาลมา กว่า 20
ปี ทำให้บริษัทฯ สามารถบริหารต้นทุนในการรักษาพยาบาลได้อย่างมีประสิทธิภาพ ส่งผลให้ต้นทุนต่ำ
ดังนั้นจึงสามารถคิดค่ารักษาพยาบาลได้ถูกกว่าคู่แข่งรายอื่นที่เริ่มเปิดดำเนินการใหม่ในบริเวณใกล้เคียง

7. บริษัทฯ มีโครงสร้างทางการเงินที่แข็งแกร่ง ไม่ต้องพึ่งแหล่งเงินทุนจากที่อื่น
ทำให้สามารถพัฒนาศักยภาพด้านทางการแพทย์ได้อย่างต่อเนื่อง เช่น
การจัดซื้ออุปกรณ์/เครื่องมือทางการแพทย์ที่ทันสมัย,
การพัฒนาความสามารถของบุคลากรทางการแพทย์ โดยการส่งอบรม/สัมมนาทางวิชาการ เป็นต้น

 ข้อเสียเปรียบทางการแข่งขัน

ผู้ใช้บริการยังคุ้นเคยกับสถานพยาบาลในรูปแบบของคลีนิค ในกรณีที่โรคภัยไข้เจ็บที่ไม่ร้ายแรง
โดยมีความเชื่อว่าจะได้รับบริการที่สะดวกรวดเร็ว และค่าใช้จ่ายต่ำกว่าของโรงพยาบาล

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

1. กำลังการผลิตและปริมาณการผลิต

ปี 2546 ปี 2545 ปี 2544

กำลังการบริการเต็มที่

ผู้ป่วยใน ( เตียง ) 75,975 73,212 65,474

ผู้ป่วยนอก ( คน ) 182,500 182,500 182,500

ปริมาณการบริการจริง

ผู้ป่วยใน ( เตียง ) 58,839 54,306 46,452

ผู้ป่วยนอก ( คน ) 257,217 211,976 178,929

การใช้กำลังการบริการ

ผู้ป่วยใน 77.45 % 74.18 % 70.95 %

ผู้ป่วยนอก 140.94 % 116.15 % 98.04 %

อัตราเพิ่ม (ลด) ของปริมาณการบริการ (%)

ผู้ป่วยใน 8.35 % 16.91 % 19.14 %

ผู้ป่วยนอก 21.34 % 18.47 % 16.99 %

2. วัตถุดิบและผู้จำหน่ายวัตถุดิบ

- ประเภทของวัตถุดิบ ที่สำคัญแบ่งออกเป็น 2 ประเภท คือ

1. ยา

2.  เวชภัณฑ์ทางการแพทย์

- สัดส่วนการสั่งซื้อวัตถุดิบ

1. ในประเทศ 100 %

 การสั่งซื้อวัตถุดิบจะสั่งซื้อจากผู้ผลิตและตัวแทนจำหน่ายในประเทศ

2. ต่างประเทศ 0 %

- การพึ่งพาการซื้อวัตถุดิบจากผู้จำหน่ายรายใดเกินร้อยละ 30
ของมูลค่าการซื้อวัตถุดิบทั้งหมดที่ผ่านมาเป็นเวลา 3 ปีติดต่อกัน
หรือมีข้อผูกพันว่าจะซื้อวัตถุดิบเกินกว่าร้อยละ 30 ของมูลค่าการซื้อวัตถุดิบในอนาคต

ไม่มี เนื่องจากบริษัทฯจัดซื้อวัตถุดิบจากบริษัทฯ
จากผู้ผลิตและตัวแทนจำหน่ายในประเทศโดยไม่มีสัญญาจัดจำหน่ายผูกขาด
หรือมีนัยสำคัญกับผู้ผลิตหรือผู้จัดจำหน่ายรายใดรายหนึ่ง

(ข) ผลกระทบจากกระบวนการผลิตต่อสิ่งแวดล้อม

- ผลกระทบจากกระบวนการผลิตและวัสดุเหลือใช้

ไม่มี เพราะบริษัทฯวิธีกำจัดขยะมูลฝอยและสิ่งปฏิกูล
รวมถึงน้ำเสียที่เกิดจากกระบวนการผลิตตามมาตรฐานที่กระทรวงสาธารณสุขกำหนด
โดยแยกตามประเภทต่างๆ ดังนี้

1. ขยะมูลฝอยและสิ่งปฏิกูลทั่วไป
บริษัทฯดำเนินการจัดเก็บเป็นสัดส่วนโดยใส่ถุงพลาสติกสีดำมัดปากถุงไว้อย่างดี
และรวบรวมส่งให้สุขาภิบาลดำเนินการนำไปกำจัด

2. ขยะติดเชื้อ บริษัทฯจะแยกไว้ต่างหากโดยกำจัดด้วยเตาเผาขยะแบบไร้ควัน

3. น้ำเสีย บริษัทฯ กำจัดโดยผ่านบ่อบำบัดน้ำเสียที่บริษัทฯติดตั้ง
เพื่อให้ได้ค่ามาตรฐานที่กระทรวงวิทยาศาสตร์กำหนด
ซึ่งในปัจจุบันจะนำน้ำที่ผ่านบ่อบำบัดน้ำเสียไปทำประโยชน์ โดยนำไปรดต้นไม้และเลี้ยงปลา

(4) งานที่ยังไม่ได้ส่งมอบ

- ไม่มี -